**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO EKOLOGIŠKŲ ŽEMĖS ŪKIO IR MAISTO PRODUKTŲ VARTOJIMO SKATINIMUI UGDYMO ĮSTAIGOSE**

2022 m. kovo 24 d. Nr. T1-

Plungė

Vadovaudamasi Vietos savivaldos įstatymo 6 straipsnio 10 dalimi, Ekologiškų ir pagal nacionalinę žemės ūkio ir maisto kokybės sistemą pagamintų maisto produktų vartojimo skatinimo ikimokyklinio ugdymo įstaigose paramostaisyklėmis, patvirtintomis Lietuvos Respublikos žemės ūkio ministro 2019 m. balandžio 30 d. įsakymu Nr. 3D-267, atsižvelgdama į Plungės rajono savivaldybės tarybos protokolinį nutarimą bei į Švietimo, kultūros ir sporto komiteto protokolinį nutarimą, Plungės rajono savivaldybės taryba n u s p r e n d ž i a:

1. Pritarti ekologiškų žemės ūkio ir maisto produktų vartojimo skatinimui ugdymo įstaigose.
2. Įpareigoti Plungės rajono savivaldybės švietimo įstaigas ieškoti galimybių į tiekiamo maisto racioną įtraukti ekologiškus, pagal nacionalinę žemės ūkio ir maisto kokybės sistemą pagamintus maisto produktus.

Savivaldybės meras

SUDERINTA:

Administracijos direktorius M. Kaunas

Administracijos direktoriaus pavaduotojas M. Česnauskas

Juridinio ir personalo administravimo skyriaus vedėjas V. Tumas

Kalbos tvarkytojas A. Eidukaitis

Švietimo ir sporto skyriaus vedėjas G. Rimeikis

Sprendimą rengė Švietimo ir sporto skyriaus vyr. specialistė Dangirutė Vaškienė

**ŠVIETIMO IR SPORTO SKYRIUS**

**AIŠKINAMASIS RAŠTAS PRIE SPRENDIMO PROJEKTO**

**„DĖL PRITARIMO EKOLOGIŠKŲ ŽEMĖS ŪKIO IR MAISTO PRODUKTŲ VARTOJIMO SKATINIMUI UGDYMO ĮSTAIGOSE“**

2022 m. kovo 4 d.

Plungė

**1. Parengto teisės akto projekto tikslai, uždaviniai, problemos esmė –** pritarti žemės ūkio ministro patvirtintoms Ekologiškų ir pagal nacionalinę žemės ūkio ir maisto kokybės sistemą pagamintų maisto produktų vartojimo skatinimo ikimokyklinio ugdymo įstaigose paramostaisyklėms ir įpareigoti Plungės rajono savivaldybės švietimo įstaigas ieškoti galimybių įgyvendinti ekologiškų maisto produktų įtraukimą į tiekiamo maisto racioną.

**2. Kaip šiuo metu yra sprendžiami projekte aptarti klausimai.** Šis klausimas aptartas Švietimo, kultūros ir sporto komiteto posėdyje bei Plungės rajono savivaldybės tarybos posėdyje ir priimti protokoliniais sprendimai, į kuriuos atsižvelgiant parengtas šis sprendimo projektas.

**3. Kodėl būtina priimti sprendimą, kokių pozityvių rezultatų laukiama.**

**4. Siūlomos teisinio reguliavimo nuostatos.** Patvirtinus šį Plungės rajono savivaldybės tarybos sprendimą, Plungės rajono savivaldybės švietimo įstaigos bus įpareigotos organizuoti sveiko ir ekologiško maisto, skirto vaikų maitinimui, tiekimą trumposiomis grandinėmis.

**5. Pateikti skaičiavimus, išlaidų sąmatas, nurodyti finansavimo šaltinius.** Papildomų lėšų šiam sprendimui įgyvendinti nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Galiojančių teisės aktų, kuriuos reikėtų keisti, nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės r. savivaldybės administracijos, Švietimo, kultūros ir sporto komiteto ir Švietimo ir sporto skyriaus.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės rajono savivaldybės administracijos Švietimo ir sporto skyriui.

**11. Kita svarbi informacija**. Nėra.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* | *Korupcijai įtakos neturės* | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

Rengėja Švietimo ir sporto skyriaus vyriausioji specialistė Dangirutė Vaškienė