**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL UŽSIENIEČIŲ, ATVYKUSIŲ AR GRĮŽUSIŲ GYVENTI IR DIRBTI LIETUVOS RESPUBLIKOJE, VAIKŲ UGDYMO IŠLYGINAMŲJŲ**

**KLASIŲ IR (AR) IŠLYGINAMŲJŲ MOBILIŲ GRUPIŲ STEIGIMO**

2022 m. kovo 24 d. Nr. T1-

Plungė

Vadovaudamasi Vietos savivaldos įstatymo 6 straipsnio 5 dalimi bei Užsieniečių ir Lietuvos Respublikos piliečių, atvykusių ar grįžusių gyventi ir dirbti Lietuvos Respublikoje, vaikų ir suaugusiųjų ugdymo išlyginamosiose klasėse ir išlyginamosiose mobiliosiose grupėse tvarkos aprašu, patvirtintu švietimo ir mokslo ministro 2005 m. rugsėjo 1 d. įsakymu Nr. ISAK-1800, Plungės rajono savivaldybės taryba n u s p r e n d ž i a:

Įgalioti Plungės rajono savivaldybės administracijos direktorių prireikus konkrečiose mokyklose steigti išlyginamąsias klases ir (ar) išlyginamąsias mobilias grupes.

Savivaldybės meras

SUDERINTA:

Administracijos direktorius M. Kaunas

Administracijos direktoriaus pavaduotojas M. Česnauskas

Juridinio ir personalo administravimo skyriaus vedėjas V. Tumas

Kalbos tvarkytojas A. Eidukaitis

Švietimo ir sporto skyriaus vedėjas G. Rimeikis

Sprendimą rengė Švietimo ir sporto skyriaus vyr. specialistė Dangirutė Vaškienė

**ŠVIETIMO IR SPORTO SKYRIUS**

**AIŠKINAMASIS RAŠTAS PRIE SPRENDIMO PROJEKTO**

**„DĖL UŽSIENIEČIŲ, ATVYKUSIŲ AR GRĮŽUSIŲ GYVENTI IR DIRBTI LIETUVOS RESPUBLIKOJE, VAIKŲ UGDYMO IŠLYGINAMŲJŲ**

**KLASIŲ IR (AR) IŠLYGINAMŲJŲ MOBILIŲ GRUPIŲ STEIGIMO“**

2022 m. kovo 8 d.

Plungė

**1. Parengto teisės akto projekto tikslai, uždaviniai, problemos esmė –** vadovaudamasi švietimo ir mokslo ministro 2005 m. rugsėjo 1 d. įsakymu Nr. ISAK-1800 patvirtintu Užsieniečių ir Lietuvos Respublikos piliečių, atvykusių ar grįžusių gyventi ir dirbti Lietuvos Respublikoje, vaikų ir suaugusiųjų ugdymo išlyginamosiose klasėse ir išlyginamosiose mobiliosiose grupėse tvarkos aprašu, Savivaldybės taryba įgalioja Administracijos direktorių konkrečiose mokyklose steigti išlyginamąsias klases ir (ar) išlyginamąsias mobilias grupes.

**2. Kaip šiuo metu yra sprendžiami projekte aptarti klausimai.** Šis klausimas aptartas ir derinamas su mokyklų vadovais.

**3. Kodėl būtina priimti sprendimą, kokių pozityvių rezultatų laukiama.** Dėl karo grėsmės Ukrainoje į Lietuvos Respubliką atvyksta gyventi Ukrainos Respublikos piliečiai, kurių vaikams reikalinga suteikti ugdymo paslaugą.

**4. Siūlomos teisinio reguliavimo nuostatos.** Patvirtinus šį Plungės rajono savivaldybės tarybos sprendimą, Savivaldybės administracijos direktoriui bus suteikta teisė steigti išlyginamąsias klases ir išlyginamąsias mobilias grupes pagal poreikį konkrečiose mokyklose.

**5. Pateikti skaičiavimus, išlaidų sąmatas, nurodyti finansavimo šaltinius.** Papildomų lėšų iš Savivaldybės biudžeto šiam sprendimui įgyvendinti nereikės. Ugdymas bus finansuojamas iš Švietimo, mokslo ir sporto ministerijos.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės r. savivaldybės administracijos Švietimo ir sporto skyriaus.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės rajono savivaldybės administracijos Švietimo ir sporto skyriui.

**11. Kita svarbi informacija**. Nėra.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* | *Korupcijai įtakos neturės* | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

Rengėja Švietimo ir sporto skyriaus vyriausioji specialistė Dangirutė Vaškienė